

**Η ΓΔ του ΚΟΑ στην 7η Διεθνή Διάσκεψη των Υπουργών και Υψηλόβαθμων Αξιωματούχων για τη Φυσική Αγωγή και τον Αθλητισμό (MINEPS VII) της UNESCO**

Η Γενική Διευθύντρια του Κυπριακού Οργανισμού Αθλητισμού Μαίρη Χαραλάμπους Παπαμιλτιάδη βρίσκεται από την Κυριακή 25 Ιουνίου στο Μπακού του Αζερμπαϊτζάν για να συμμετάσχει στην 7η Διεθνή Διάσκεψη των Υπουργών και Υψηλόβαθμων Αξιωματούχων για την Φυσική Αγωγή και τον Αθλητισμό (MINEPS VII) της UNESCO, εκπροσωπώντας τον Πρόεδρο του ΚΟΑ Ανδρέα Μιχαηλίδη.

Η Διάσκεψη πραγματοποιείται μεταξύ 26 και 29 Ιουνίου 2023 και στο επίκεντρο των συζητήσεων βρίσκεται η πρωτοβουλία «Fit for Life Alliance». Μεταξύ των θεμάτων που θα συζητηθούν περιλαμβάνονται επίσης η ισότητα των φύλων στον αθλητισμό, οι επενδύσεις στον αθλητισμό, η προστασία της ακεραιότητας του αθλητισμού και η ευημερία των συμμετεχόντων.

Την ΓΔ του Οργανισμού συνοδεύει η Λειτουργός Ευρωπαϊκών και Διεθνών Υποθέσεων Ιωάννα Παρασκευοπούλου.